ກອງປະຊຸມຄະນະຊີ້ນຳໂຄງການສະໜັບສະໜູນຂະແໜງສາທາລະນະສຸກລາວ-ລຸກຊຳບວກ ໄລຍະທີ 2
- 06 ພ.ຈ
ກອງປະຊຸມຄະນະຊີ້ນຳໂຄງການສະໜັບສະໜູນຂະແໜງສາທາລະນະສຸກລາວ-ລຸກຊຳບວກ ໄລຍະທີ 2 ໄດ້ຈັດຂື້ນໃນວັນທີ 27 ຕຸລາ 2017 ຜ່ານມາ ທີ່ກະຊວງສາທາລະນະສຸກ,
ໂດຍການໃຫ້ກຽດເຂົ້າຮ່ວມເປັນປະທານຂອງ ທ່ານ ຮສ.ດຣ. ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ; ທ່ານ ຄຼາດ ເຈ່ນເຈັນ ອຸປະທູດແຫ່ງລຸກຊຳບວກ ປະຈຳນະຄອນຫຼວງວຽງຈັນ ແລະ ກໍ່ຍັງມີບັນດາຜູ້ແທນເຂົ້າຮ່ວມຄື: ກະຊວງສາທາລະນະສຸກ, ກະຊວງແຜນການ ແລະ ການລົງທຶນ; ກະຊວງການຕ່າງປະເທດ, ກະຊວງການເງິນ, ອົງການຈັດຕັ້ງສາກົນ, ຜູ້ຕາງໜ້າລຸກຊຳບວກ, ໂຄງການລາວ/027.
ຈຸດປະສົງຂອງກອງປະຊຸມແມ່ນທົບທວນຄືນວຽກງານໂຄງການການຮ່ວມມື ລາວ-ລຸກຊຳບວກ ດ້ານສາທາລະນະສຸກໄລຍະ 2ໃນຜ່ານມາ ແລະ ເພື່ອວາງທິດທາງການຈັດຕັ້ງປະຕິບັດວຽກງານໂຄງການໃນຂັ້ນຕໍ່ໄປ